kardosdrur/scandi-wiki huggingface dataset:
Fiskivinnuflokkurin

Fiskivinnuflokkurin (dansk: Fiskeripartiet) var et politisk parti på Færøerne. Det blev stiftet i midten af 1970'erne, og var et midterparti med basis i fiskerierhvervet. Sømanden Adolf Hansen ledede partiet i hele dets levetid. Partiet gik i 1978 ind i Framburðsflokkurin og blev til Framburðs- og Fiskivinnuflokkurin, der i 1984 blev omdøbt til Kristiligi Fólkaflokkurin. I 1986 brød hovedparten af de tidligere medlemmer af Fiskivinnuflokkurin med Kristiligi Fólkaflokkurin og dannede grundstammen i Adolf Hansens nye parti Framsóknarflokkurin.

Noter 

Tidligere politiske partier på Færøerne
Sosialistiski Loysingarflokkurin

Sosialistiski Loysingarflokkurin (dansk: Socialistisk Løsrivelsesparti) var et socialistisk politisk parti på Færøerne. Partiet blev dannet sidst i 1980erne og gik ind for færøsk løsrivelse fra Danmark og havde på de øvrige områder en politik, der var mere radikal end de etablerede vesnstrefløjspartier Javnaðarflokkurin og Tjóðveldi, hvilket gav partiet en begrænset appel. Sosialistiski Loysingarflokkurin opstillede for første og sidste gang til lagtingsvalg i 1990 og fik 2,3 procent af stemmerne. Partiet blev dermed aldrig repræsenteret i Lagtinget.

Tidligere politiske partier på Færøerne
Oyggjaframi - Føroyskir Sosialistar

Oyggjaframi (dansk: Øernes Fremme) var en venstreorienteret politisk gruppe, der var grundlagt af færøske studenter i Danmark i 1962. Senere blev der oprettet en lokalafdeling i Tórshavn.
I 1969 ændrede Oyggjaframi navn til Oyggjaframi - Føroyskir Sosialistar (Øernes Fremme - Færøske Socialister).

Gruppen var oprindelig knyttet til Tjóðveldisflokkurin, men på grund af stigende kommunistisk indflydelse i Oyggjaframi afbrød Tjóðveldisflokkurin forbindelsen til gruppen.

I 1972 brød  Tórshavn-afdelingen ud og etablerede det maoistiske parti  Oyggjaframi (m-l). Den tilbageværende gruppe skiftede navn til Føroyskir Sosialistar (FS).

Organisationen arbejdede for skabelsen af en færøsk socialistisk republik og kæmpede mod NATOs tilstedeværelse på øerne.

Oyggjaframi (og senere FS) udgav månedsbladet Framin (Fremad), der bar undertitlenFøroyskt tíðarrit fyri sosialismu og sjálvstýri (Færøsk tidsskrift for socialisme og uafhængighed) mellem 1962 og 1984 og medlemsbladet Roðin mellem 1971 og 1982.

Ved World Federation of Democratic Youths generalforsamling i  Varna, Bulgarien i 1974 blev Føroyskir Sosialistar optaget som medlem.

Tidligere politiske partier på Færøerne
Etableret i 1962
Politiske ungdomsorganisationer fra Færøerne
Oven visse vande

Oven visse vande er et album med viser af og med Povl Dissing og Benny Andersen fra 1981.

Baggrund 
I 1972 havde digteren og musikeren Benny Andersen skrevet romanen Svantes viser, der i sig havde en række viser skrevet af forfatterens fiktive ven, Svante Svendsen. Disse digte havde Andersen sat musik til, og han overtalte Povl Dissing til at synge dem på et album med samme titel, der blev udgivet året efter. Albummet blev meget populært, og Dissing og Andersen blev efterspurgte til koncerter i hele landet. 

Det var nærliggende at videreføre samarbejdet, hvilket var sket med et par album på lidt andre betingelser i løbet af 1970'erne. Men det var først med Oven visse vande, at konceptet fra Svantes viser igen blev ført ud i livet. Her skrev Benny Andersen nogle viser, som blev sat i musik af enten ham selv eller for nogle af visernes vedkommende af Dissing.

Spor

Medvirkende 
Følgende var med til at lave albummet:
 Musikere
 Benny Andersen: Klaver
 Povl Dissing: Sang, guitar
 Jens Jefsen: Akustisk bas
 Egon Aagaard: Harmonika
 Steen Vig: Sopransaxofon (på 3, 5 og 7)
 Peter Bastian: Pennywhistle, maracas (5), fagot (6)
 Peter Abrahamsen: Kor (1)
 Ken Gudman: Trommer (3)
 Ole "Fessor" Lindgreen: Trombone (7)
 Werner Work Nielsen: Trompet (7)
 Peter Thorup: El-guitar (9)

 Øvrige
 Freddy Hansson, Tom Andersen: Teknik
 Peter Abrahamsen: Producer
 Andreas Trier Mørch: Fotos
 John Ovesen: Coverdesign

Cover 
I originaludgaven på lp bestod coveret af et dobbeltopslag. På forsiden var et stort foto af Dissing og Andersen i et lidt sløret spejlbillede, som fotograferet i vand, hvor billedet er vendt, så hovederne vender nedad. Øverst (på deres bryster) står navne og titel på albummet.

På bagsiden er der centralt et foto af de to kunstnere i en koncertsituation med hver sit instrument, mens de basale informationer om albummet står over og under billedet.

Når man åbner albummet finder man tekster til og detaljerede informationer om hver af sangene på albummet samt en række fotos af musikerne fra studiet.

Modtagelse 
Albummet blev en næsten lige så stor succes som Svantes viser, og flere af sangene er blevet så udbredte, at to af dem er optaget i Højskolesangbogen: "Barndommens land" og "Go'nu nat". 

Samarbejdet mellem Dissing og Andersen blev befæstet med dette album, og parret udsendte senere også Hymner og ukrudt (1984) og Over adskillige grænser (1988), lige som de turnerede flittigt i mange år.

Kilder 

Album fra 1981
Album fra Danmark
Holtsee

Holtsee (tysk) eller Holtsø (dansk) er en by og kommune og en by i det nordlige Tyskland, beliggende i Amt Hüttener Berge i den østlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Holtsee ligger øst for Vittensø og sydøst for Hytten Bjerge, ca. seks kilometer syd for Egernførde.

I kommunen ligger ud over Holtsee landsbyerne Lehmsiek (på dansk Lemsig, delvist), Harzhof, Hohenlieth, Harfe, Hohenholm, Grünhorst, Lagenburg og Neu Holtsee.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Fosfolipid

Fosfolipider eller phospholipider er særlige fedtstoffer, der indgår i cellemembraner. De består af alkoholen glycerol (glycerin), som er bundet til to fedtsyrer og en fosfatgruppe med esterbindinger. På fosfaten er der yderligere bundet en alkohol (cholin eller serin) med en ny esterbinding.

De fede syrer danner en hydrofob (vandskyende) hale, mens glycerol, fosfat og den ekstra alkohol danner et hydrofilt (vandsøgende) hoved. På den måde kan membranen på én og samme tid være uigennemtrængelig for opløste stoffer og dog give passage for bestemte stoffer.

Fosfolipider og hvordan de fungerer i en membran 

Cellemembranen er et dobbelt fedtlag, der primært består af fosfolipider. Fosfolipider er amfifiler, hvilket betyder de har en hydrofob ende og en hydrofil ende. Hydrofob betyder, at den søger væk fra vandet, samtidig med at vandmolekylerne søger væk fra den. Dette skyldes, at vandmolekylerne er polære, men det er lipiderne ikke, da de består af fedtsyre. Men den anden ende, der er lavet af fosfor, er polær. Derfor tiltrækkes den af vandet som også er polært, denne del er altså hydrofil. Fordi fosfolipiderne er amfifile kan der dannes nogle “underlag” eller “mellemlag mellem dem. I disse “mellemlag” er der ikke noget vand og det er det der danner cellemembranen. Det er også vigtigt, at cellemembranen ikke bliver for flydende eller for stiv, derfor er der også et andet lipid, nemlig kolesterol. Der er også andre lipider, men de to giver et meget godt billede af cellemembranen. Det er vigtigt at sige, at cellemembranen er flydende og ikke stiv, selvom vi tit forestiller os den sådan. Ud over det sidder der også proteiner i dem, der fungerer som transportkanaler for stoffer, der skal ind og ud af cellen.

Se også
 Glycerofosfolipid

 
Cellebiologi
Dánjal Pauli Danielsen (1919-2010)

Dánjal Pauli Danielsen, kendt som D.P. Danielsen, (født 2. december 1919 på Velbastaður, død 24. december 2010) var en færøsk kongsbonde og politiker (FF).

Han deltog tidlig i arbejdet på familiegården, som han senere overtog og drev som 14. generation. Han havde en længere landbrugsuddannelse fra Island. Danielsen var gift med en yngre søster til forfatteren Jørgen-Frantz Jacobsen.

Han var bestyrelsesmedlem i jordrådet Føroya Jarðarráð 1957–1975, hovedparten af tiden som formand. Han var også formand i elselskabet SEVs repræsentantskab 1963–1975 og bestyrelsesmedlem i Norðurlandahúsið 1980–1998 (med undtagelse af fire år). Selve realiseringen af Norðurlandahúsið var også i høj grad Danielsens værk, ved siden af Erlendur Paturssons pionerindsats.

Danielsen var dybt involveret i det organisatoriske arbejde i Fólkaflokkurin fra partiet fik en fastere struktur med en central ledelse midt i 1950erne. Han blev da deltidsansat som partiets første landssekretær, og blev siddende i stillingen indtil 1972. I midten af 1970erne var Danielsen et oplagt ministeremne for partiet, til trods for, at han aldrig var valgt til Lagtinget. Han var handels-, landbrugs- og kulturminister 1975–1979, derefter handels-, landbrugs- og skoleminister 1979–1981.

Han blev i 1994 tildelt Jacob Letterstedts nordiska förtjänstmedalj for sin indsats for nordisk samarbejde.

Referencer 

Landmænd fra Færøerne
Politikere fra Fólkaflokkurin
Landbrugsministre fra Færøerne
Kulturministre fra Færøerne
Skoleministre fra Færøerne
Handelsministre fra Færøerne
Personer fra Strømø
Eilif Samuelsen

Torben Eilif Lindenskov Samuelsen (født 22. maj 1934 i Fuglafjørður) er en tidligere færøsk lærer og politiker (SB).

Han er uddannet lærer fra Haslev Seminarium fra 1958 og arbejdede som lærer i Fuglafjørður, Hvalvík og Tórshavn. Han var borgmester i Hvalvíkar kommuna 1963–1965. Samuelsen var formand for Føroya Lærarafelag 1969–1980, bestyrelsesformand i musikskolen Tórshavnar Musikkskúli 1988–1998, formand for Landsskúlaráðið og bestyrelsesmedlem i kulturstiftelsen Mentanargrunnur Føroya 1986–1994 og 1998–2000.

Samuelsen var valgt til Lagtinget fra Suðurstreymoy 1978–1990. Han var skole-, social- og energiminister i Pauli Ellefsens regering 1981–1985 samt miljø-, energi-, skole- og kommunalminister i Edmund Joensens første og anden regering 1994–1998.

Han er sønnesønn af Andrass Samuelsen, nevø til Trygvi Samuelsen og Georg L. Samuelsen samt fætter til Lisbeth L. Petersen og Beate L. Samuelsen.

Samuelsen modtog i 2016 Mentanarvirðisløn M. A. Jacobsens.

Noter

Litteratur 
 Løgtingið 150 – Hátíðarrit, bind 2 (2002), s. 346. (PDF )

Lærere fra Færøerne
Politikere fra Sambandsflokkurin
Borgmestre fra Færøerne
Lagtingsmedlemmer fra Færøerne
Skoleministre fra Færøerne
Socialministre fra Færøerne
Kommunalministre fra Færøerne
Energiministre fra Færøerne
Miljøministre fra Færøerne
Personer fra Østerø
Marie Bak

Marie Bak (født 1898) var en dansk digter og forfatter. Marie Bak skrev  digtsamlingerne I Solskin og Graavejr (1946),  Uret minder - Tiden svinder (1947) og Skyerne spredes (1948) Glimt fra volden (1949)

Eksterne henvisninger
Om Marie Bak på danskforfatterleksikon.dk
Justitsministre fra Færøerne

Justisministeren (færøsk: landsstýrismaðurin í løgmálum) har været en ministerpost i Færøernes regering flere gange siden 1959. Fra 1994 til 1998 var ansvarsområdet delt således at rets- og politisager var hos en minister, mens lovsager tilfaldt lagmanden. Selvstyre- og justitsministeriet fra 1998 til 2004 må betragtes som et rent justitsministerium med tanke på dettes opgaver, men blev først benævnt ved dette i navn fra februar til september 2008. Siden 26. september 2008 er justitssager underlagt indenrigsministeren.

Referencer

Eksterne henvisninger 
Lagmænd og regeringer siden 1948 

 
Lister over personer fra Færøerne
Miljøministre fra Færøerne

Miljøministeren (færøsk: landsstýrismaðurin í umhvørvismálum) var fra 1985 til 2004 en ministerpost i Færøernes regering, men aldrig med eget ministerium. Siden 2004 hører miljøsager under indenrigsministeren.

Referencer

Eksterne henvisninger 
Lagmænd og regeringer efter 1948
Udenrigsministre fra Færøerne

Udenrigsministeren (færøsk: landsstýrismaðurin í uttanríkismálum) har fra 2008 til 2011 været en selvstændig ministerpost i Færøernes regering, efter at denne opgave tidligere var tilfaldet lagmanden. Udenrigsministeriet har blandt andet ansvaret for at markedsføre Færøerne som rejsemål internationalt, samt at opretholde øernes kontakt med regionale og internationale organisationer som Nordisk Råd, FN, EU, EFTA og UNESCO.

Eksterne henvisninger 
Lagmænd og regjeringer siden 1948 

 
Lister over personer fra Færøerne
Energiministre fra Færøerne

Energiministeren (færøsk: landsstýrismaðurin í orkumálum) var fra 1981 til 2004 en ministerpost i Færøernes regering. Energisager lå under Olie- og miljøministeriet fra 1998 til 2004, da disse sager blev overført til Indenrigsministeriet.

Eksterne henvisninger 
 Lagmænd og regeringer siden 1948 

 
Lister over personer fra Færøerne
Handelsministre fra Færøerne

Handelsministeren (færøsk: landsstýrismaðurin í handilsmálum) var en ministerpost i Færøernes regering fra 1970-85 og igen fra 1995-96 med ansvar for udenrigshandel. Efter 1985 har udenrigshandel hørt sammen med de øvrige erhvervspolitiske sager.

Referencer 

 
Lister over personer fra Færøerne
Fallen (Burzum-album)

Fallen er det ottende studiealbum fra det norske black metal-band Burzum, og det andet siden bandets eneste medlem, Varg Vikernes' løsladelse fra fængslet i maj 2009.

Fallen fortsætter Burzums tradition med at anvende klassiske kunstværker som omslag. I dette tilfælde anvendes således en beskåret udgave af William-Adolphe Bouguereau's Douleur d'amour (1899). Inde i omslaget findes en række illustrationer af den danske tegner Lorenz Frølich.

Spor

Eksterne henvisninger 
 

Black metal-album
Burzum-album
Album fra 2011
Arbejdsministre fra Færøerne

Arbejdsministeren (færøsk: landsstýrismaðurin í arbeiðaramálum eller arbeiðsmarknaðarmálum) var en ministerpost i Færøernes regering 1970–1975, 1988–1989 og 1991–1998. Ministerpostens tilbagekomst var stærkt relateret til Finanskrisen på Færøerne 1989–1995. Siden 1998 har arbejdsmarkedsrelaterede sager hørt under Socialministeriet.

Eksterne henvisninger 
Lagmænd og regeringer siden 1948 

 
Lister over personer fra Færøerne
COBRAcable

COBRAcable er et HVDC strømkabel mellem Eemshaven, Nederlandene, og Esbjerg, Danmark, som blev taget i brug i september 2019. Kablet har en længde på 325 km og en kapacitet på 700MW. Kablet blev lagt og ejes af Energinet.dk og TenneT.

Eksterne links 
 Kabel til Holland - COBRAcable  - energinet.dk

Elektriske transmissionsanlæg i Danmark
Elektriske kabler
Færøernes trafikministre

Samfærdselsministeren (færøsk: landsstýrismaðurin í samferðslumálum) var fra 1968 til 1997 og er igen fra 2015 en ministerpost i Færøernes regering. Før 1968 var sager vedrørende trafikpolitik og infrastruktur integreret i lagmandens ansvarsområde. I en periode i 1970 var det igen lagmand Atli Dam, der havde ansvaret for samfærdsel. I 1997 havnede trafikpolitikken hos Indenrigsministeriet og forblev under dette ministerium, indtil det blev nedlagt i 2013. I september 2015 blev Samfærdselsministeriet genetableret med Henrik Old som minister.

Referencer

Eksterne henvisninger 
Lagmænd og regeringer efter 1948  

 
Lister over personer fra Færøerne
Dánjal Pauli Danielsen (1913–1991)

Dánjal Pauli Danielsen (født 3. marts 1913 i Miðvágur, død 28. marts 1991) var en færøsk advokat, skribent og politiker (TF).

Efter at have afsluttet folkeskolen i Miðvágur tog han studentereksamen fra Birkerød Statsskole i 1933 og juridisk embedseksamen ved Københavns Universitet i 1945. Danielsen blev i Danmark i nogen år efter 2. Verdenskrig, hvorpå han drog tilbage til Færøerne for at praktisere som advokat. Danielsen var redaktør for den separatistiske avis 14. september fra juni 1947 til april 1949 og med til at stifte det venstreorienterede løsrivelsesparti Tjóðveldisflokkurin i 1948. Danielsen og Hanus við Høgadalsá blev partiets første medlemmer af Lagtinget i 1950. Danielsen var indvalgt i Lagtinget fra Vágar, og sad frem til 1958.

Danielsen udgav en række artikler om juridiske spørgsmål, rejseskildringen Í Íslandi summarið 1977 i 1978, Búskapur, søguliga lýstur i 1989 og den historiske roman Hvørt við sínar náðir i 1990. For romanen blev han tildelt M.A. Jacobsens Heiðursløn for skønlitteratur i 1990.

Referencer 

Advokater fra Færøerne
Faglitterære forfattere fra Færøerne
Romanforfattere fra Færøerne
Redaktører fra Færøerne
Politikere fra Tjóðveldi
Lagtingsmedlemmer fra Færøerne
Personer fra Vågø
Rejsebogsforfattere fra Danmark
Skagerrak (kabel)

Skagerrak er et 1.700MW HVDC strømkabel mellem Tjele (Denmark) og Kristiansand (Norge). Kablet ejes og opereres af Statnett i Norge og Energinet.dk i Denmark.

Referencer 

Elektriske transmissionsanlæg i Danmark
Elektriske kabler
Adolf Hansen (politiker)

Adolf Viktorinus Hansen (født 22. januar 1936 på Toftir, død 8. september 2002 i Århus) var en færøsk sømand og kristendemokratisk politiker (KrF).

Han stiftede midt i 1970'erne fiskerpartiet Fiskivinnuflokkurin, der i 1978 indgik i Framburðsflokkurin og blev til Framburðs- og fiskivinnuflokkurin, som i 1985 omdøbtes til Kristiligi Fólkaflokkurin og fik en klarere værdikonservativ profil. Hansen var valgt til Lagtinget fra Eysturoy 1978–1988. Hansen var på tale som ny fiskeriminister i 1987, men fik ikke posten. Hansen brød med Kristiligi Fólkaflokkurin i 1988 og stiftede Framsóknarflokkurin samme år. Partifællen Karolina Petersen blev social- og kommunalminister, men partiet blev aldrig repræsenteret i Lagtinget og gik hurtigt i opløsning.

Hansen var uddannet skipper og arbejdede som fisker, styrmand og fiskeskipper gennem hele sit arbejdsliv.

Litteratur
Løgtingið 150 – Hátíðarrit, bind 2 (2002), s. 281. (PDF )

Søfolk fra Færøerne
Lagtingsmedlemmer fra Færøerne
Personer fra Østerø
Politikere fra Kristiligi Fólkaflokkurin
Offroader

En offroader er et motorkøretøj (ofte en bil, men der findes også offroader-motorcykler) som er indrettet til at kunne anvendes til person- eller godstransport uden for vejnettet. Nogle SUV'er er offroadere, og nogle offroadere er SUV'er.

Offroadere er oftest udrustet med firhjulsdrev og differentialbremse eller -spærre, og er robust udstyret. Offroadere har ofte høj frigang, så ting på jorden ikke støder mod undersiden af bilen.

Biler
Axel H. Nolsøe

Axel H. Nolsøe (født 16. november 1949 i Tórshavn) er en færøsk statistiker og tidligere politiker (VMF). Han har studeret fransk sprog og litteratur ved Københavns Universitet, samt teknologi og statskundskab ved Roskilde Universitetscenter. Nolsøe arbejder i dag som afdelingsleder ved Hagstova Føroya.

I 1990'erne var han to gange minister under Edmund Joensen for det socialdemokratiske parti Verkamannafylkingin. Fra december 1995 var Nolsøe industri-, handels-, erhvervs-, arbejds-, landbrugs-, trygheds- og justitsminister. I juni 1996 blev han løst fra et par af disse opgaver, mens andre kom til, og var fra da af social-, sundheds-, arbejds-, trygheds- og justitsminister frem til oktober samme år.
Han er far til forfatteren Páll Nolsøe.

Referencer 

Løgtingið 150 – Hátíðarrit, bind 2 (2002), s. 326. (PDF )

Erhvervsministre fra Færøerne
Handelsministre fra Færøerne
Arbejdsministre fra Færøerne
Landbrugsministre fra Færøerne
Justitsministre fra Færøerne
Personer fra Thorshavn
Statistikere fra Norge
Politikere fra Verkamannafylkingin
Eli Nolsøe

Eli Nolsøe (født 28. marts 1920 i Vágur, død 20. november 1996) var en færøsk kontorist og politiker (SB).

Nolsøe havde examen artium og handelsuddannelse. Han arbejdede som kontorist ved sysselmandskontoret i Klaksvík, rederiet P/F J.F. Kjølbro, elselskabet SEV, Rådet for trafiksikkerhed og Arbejdstilsynet. I en periode var han endvidere lærervikar.

Nolsøe var fiskeri-, handels- og justitsminister 1970–1975 og valgt til Lagtinget fra Norðoyar 1978–1984.

Han var søn af Niels Christian Nolsøe og sønnesøn af Dion Emil Nolsøe.

Referencer 
Løgtingið 150 – Hátíðarrit, bind 2 (2002), s. 327 (PDF )

Politikere fra Sambandsflokkurin
Lagtingsmedlemmer fra Færøerne
Fiskeriministre fra Færøerne
Handelsministre fra Færøerne
Justitsministre fra Færøerne
Personer fra Vágur
Asbjørn Joensen

Asbjørn Joensen (født 11. juli 1927 i Skálavík, død 21. oktober 1993) var en færøsk politiker (SF), tekniker og skolemand. Han var uddannet maskinmester fra 1951 og ingeniør fra 1959. Han var direktør (rektor) ved den tekniske skole i Klaksvík fra 1966 til 1991.

Politisk karriere 
Joensen var kommunalbestyrelsesmedlem i Klaksvíkar kommuna fra 1966 til 1980 og borgmester fra 1966-68. Han var formand for Føroya Kommunufelag fra 1966 til 1972. Joensen var kommunal-, kultur- og skoleminister fra 1972 til 1975. Han repræsenterede Sjálvstýrisflokkurin i Lagtinget fra 1974 til 1988, og på ny fra 1990 til sin død, begge gange indvalgt for Norðoyar. Karl Heri Joensen mødte i hans sted resten af valgperioden.

Referencer 
Løgtingið 150 – Hátíðarrit, bind 2 (2002), s. 298. (PDF )

Ingeniører fra Færøerne
Politikere fra Sjálvstýrisflokkurin
Skoleledere fra Færøerne
Borgmestre fra Færøerne
Lagtingsmedlemmer fra Færøerne
Kommunalministre fra Færøerne
Kulturministre fra Færøerne
Skoleministre fra Færøerne
Personer fra Sandø
Maskinmestre fra Færøerne
Neu Duvenstedt

Neu Duvenstedt (tysk) eller Ny Duvensted (dansk) er en kommune og en by i det nordlige Tyskland, beliggende i Amt Hüttener Berge i den østlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Neu Duvenstedt ligger ved udkanten af Hytten Bjerge mellem Rendsborg og Vittensø og ved Bundesstraße 203 fra Rendsborg mod Egernførde. Mod vest løber A7/E45 fra Rendsborg mod Slesvig by.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Kristian Magnussen

Kristian Magnussen (født 22. februar 1956 i Vágur) er en færøsk socialrådgiver og tidligere politiker (JF) og (VMF).

Han var valgt til Lagtinget fra Suðurstreymoy 1994–2008 samt social-, sunds-, arbejds- og justitsminister i Edmund Joensens anden regering 1996–98. I Lagtinget har han været medlem af social- og sundhedsudvalget (fra 1995 Lagtingets velfærdsudvalg) 1994–2004 og udvalgsformand 1994–96; næstformand i Lagtingets justitsudvalg 2002–08 og medlem af Lagtingets udlandsudvalg 2004–08. Magnussen tilhørte den fløj fra fagbevægelsen, der brød med Javnaðarflokkurin i 1994 og dannede Verkamannafylkingin. I 1998 gik Magnussen imidlertid tilbage til i Javnaðarflokkurin igen.

Magnussen har været socialrådgiver i Tórshavn siden 1985 og har desuden en kontorfaglig uddannelse.

Referencer 

Socialrådgivere fra Færøerne
Politikere fra Javnaðarflokkurin
Politikere fra Verkamannafylkingin
Lagtingsmedlemmer fra Færøerne
Socialministre fra Færøerne
Sundhedsministre fra Færøerne
Arbejdsministre fra Færøerne
Justitsministre fra Færøerne
Personer fra Vágur
Christian Hospital Bissam Cuttack

Christian Hospital, Bissam Cuttack er et missionshospital i den indiske delstat Odisha. Hospitalet har et bredt udvalg af specialer, herunder et folkesundhedsprogram ved navn MITRA (Madsen's Institute for Tribal and Rural Advancement). Hospitalet uddanner også sygeplejersker.

Christian Hospital, Bissam Cuttack (også kendt som CHB) blev stiftet i 1954 af den danske missionær dr. Lis Madsen (1913-1991).

Referencer 

Hospitaler
Bygninger, konstruktioner og anlæg i Indien
Michael Robert Wichmann

Michael Robert Wichmann (født 22. december 1974) er en dansk journalist og studievært.

Wichmann blev uddannet fra Danmarks Journalisthøjskole i 1997. Han arbejdede frem til 2005 på TV 2/Lorry som reporter, vært og redaktør. 

Han blev herefter ansat på TV 2 Nyhederne og var i 2006 med til at starte TV 2 News. Her var Michael i mange år redaktør, journalist og livereporter

I 2015-2016 var han vært på det politiske magasin "Udenfor Borgen". Siden 2017 har Michael været nyhedsvært på TV 2 News.

Michael bor på Østerbro i København sammen med sin søn.

Journalister fra Danmark